'ยิ่งลักษณ์' โพสต์ดีใจ 'น้องไปป์' และเพื่อน คว้ารางวัลแข่งรถจำลองเยาวชนระดับโลก
Home / ข่าวสังคมออนไลน์ / ‘ยิ่งลักษณ์’ โพสต์ดีใจ ‘น้องไปป์’ และเพื่อน คว้ารางวัลแข่งรถจำลองเยาวชนระดับโลก
ธเนตร November 30, 2019 November 30, 2019 2,874
’ยิ่งลักษณ์’ โพสต์สุดดีใจ ‘น้องไปป์’ และเพื่อนๆ คว้ารางวัลในการแข่งรถจำลองเยาวชนระดับโลก
โดยมีผู้เข้าแข่งขันจากทั้งหมด 22 ประเทศ รวม 55 ทีม
ไดัรับรางวัล Sustainability Award หรือ รางวัลด้านการพัฒนาอย่างยั่งยืน
น.ส.ยิ่งลักษณ์ ชินวัตร อดีตนายกรัฐมนตรี โพสต์ข้อความผ่านเฟซบุ๊ก Yingluck Shinawatra ระบุว่า “ดีใจกับน้องไปป์และเพื่อนๆ นะคะที่ปีนี้ได้มีโอกาสมาแข่ง F1 in Schools World Finals 2019 ซึ่งเป็นงานแข่งรถจำลองเยาวชนระดับโลก ที่จัดขึ้นระหว่างวันที่ 24-27 พ.ย. 2562 ที่ผ่านมา ณ สนามแข่งขัน F1 Yas Marina Circuit เมืองอาบูดาบี ประเทศสหรัฐอาหรับเอมิเรตส์
โดยมีผู้เข้าแข่งขันจากทั้งหมด 22 ประเทศ รวม 55 ทีม ถือว่าเป็นเวทีให้เยาวชนนักประดิษฐ์ทั่วโลกที่สนใจงานด้านวิศวกรรมได้แสดงความสามารถและทักษะฝีมือในการประดิษฐ์ ออกแบบและผลิตรถแข่งขนาดเล็ก หรือ F1 (Formula 1) โดยเน้นการเเข่งขันการออกแบบและประดิษฐ์รถแข่งที่วิ่งเร็วที่สุด ที่ต้องอาศัยการบูรณาการความรู้ระหว่าง 4 สาขาวิชา ได้แก่ วิทยาศาสตร์ เทคโนโลยี วิศวกรรมศาสตร์ และคณิตศาสตร์ (STEM) ทั้งนี้ผู้เข้าแข่งขันต้องออกแบบและผลิต โดยใช้เครื่องมือการออกแบบ CAD / CAM และขับเคลื่อนโดยใช้ CO2 ที่บังคับโดยระบบคอมพิวเตอร์
นับว่าเป็นความภูมิใจและปลื้มใจที่น้องไปป์และเพื่อนๆได้มาร่วมแข่งในครั้งนี้ทำให้ได้ประสบการณ์ชีวิต และที่สำคัญทำให้เราได้เจอลูกบ่อยขึ้นเท่านี้ก็สุขใจเป็นที่สุดแล้วค่ะ”
น้องไปป์ยิ่งลักษณ์ ชินวัตร